 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIE INIŢIALĂ**

**11 IANUARIE 2018**

Urmare a notificării depuse de SIDOR ALEXANDRU,cu domiciliul în orașul Beclean, str. Cloșca, nr. 36, județul Bistrița-Năsăud, privind prima versiune a planului: Plan Urbanistic Zonal - Extindere intravilan 5800 mp (pentru construirea unei baze sportive), în orașul Beclean, extravilan, zona Podirei,judeţul Bistriţa-Năsăud, solicitare înregistrată la Agenţia pentru Protecţia Mediului Bistrița sub nr. 13.431/28.11.2017, cu ultima completare la nr. 14.281/21.12.2017, în baza:

- HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, cu modificările și completările ulterioare;

- OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările și completările ulterioare;

- HG 1076/2004 privind stabilirea procedurii de realizare a evaluării de mediu pentru planuri şi programe, cu modificările și completările ulterioare;

**AGENȚIA PENTRU PROTECȚIA MEDIULUI BISTRIȚA-NĂSĂUD,**

- urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din 10.01.2018,

- în urma parcurgerii etapei de încadrare conform HG 1076/2004 privind stabilirea procedurii de realizare a evaluării de mediu pentru planuri şi programe,

- în conformitate cu prevederile art. 5, alin. 3, litera a) și a Anexei 1 - Criterii pentru determinarea efectelor semnificative potențiale asupra mediului din HG 1076/2004 privind stabilirea procedurii de realizare a evaluării de mediu pentru planuri şi programe,

- urmare a informării publicului prin anunţuri repetate şi în lipsa oricărui comentariu din partea publicului,

**decide:**

**planul:** Plan Urbanistic Zonal - Extindere intravilan 5800 mp (pentru construirea unei baze sportive), în orașul Beclean, extravilan, zona Podirei,judeţul Bistriţa-Năsăud,

**titular:** SIDOR ALEXANDRU,cu domiciliul în orașul Beclean, str. Cloșca, nr. 36, județul Bistrița-Năsăud,

**nu necesită evaluare de mediu, nu necesită evaluare adecvată și se adoptă fără aviz de mediu.**

Planul Urbanistic Zonal are ca scop introducerea în intravilan a unei suprafețe de teren de 5.800 m2, în scopul desfășurării unei activități de sănătate, sport și recreere.

Terenul este alcătuit din 2 parcele cu suprafața de 4.415 m2, respectiv 1.385 m2;

Pe parcela cu suprafața de 4.415 m2, se va construi o bază sportivă, care va cuprinde:

- construcție bază sportivă, în regim de înălțime S (parțial) + Parter + 1 Etaj, cu următoarele funcțiuni: spațiu tehnic - la subsol; sală de jocuri + cafenea, bowling, bar, grupuri sanitare, magazie - la parter; sală de jocuri, sală de fitness, sală de conferințe, birou, terase, vestiare cu dușuri, grupuri sanitare - la etaj;

- 2 terenuri de tenis, cu suprafața totală de 1.156 m2;

- împrejmuire.

Bilanțul teritorial subzone funcționale:

|  |  |  |
| --- | --- | --- |
| SUBZONA CONSTRUITĂ | Suprafață (m2) | % |
| Imobil proiectat | 622,89 | 14,10 |
| Terasă exterioară | 168 | 3,80 |
| Teren de tenis (2 buc.) | 1156 | 26,10 |
| Alee acces auto și pietonală | 434,05 | 9,80 |
| Parcare auto cu 20 locuri | 266,23 | 6,00 |
| Alee pietonală | 165,41 | 3,70 |
| Spațiu verde | 1.602,41 | 36,50 |
| TOTAL | 4.415 | 100 |

|  |  |  |
| --- | --- | --- |
| SUBZONA VERDE | Suprafață (m2) | % |
| Spațiu verde | 415,50 | 30 |
| Grădină | 969,50 | 70 |
| TOTAL | 1.385 | 100 |

- POT maxim propus - 35 %;

- CUT maxim propus - 1,2;

- spații verzi, minim 30 %;

- total teren studiat 5.800 m2.

*Conform Anexei 1 a H.G. nr. 1076/2004, pentru planuri, criteriile pentru determinarea efectelor semnificative potenţiale asupra mediului sunt:*

*1. Caracteristicile planurilor şi programelor cu privire, în special, la:*

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:*

- Planul Urbanistic Zonal creează cadrul pentru dezvoltarea unor proiecte și activități viitoare și stabilește reglementări urbanistice pentru zona studiată în vederea desfășurării unei activități de sănătate, sport și recreere;

- prin P.U.Z. se propune:

- stabilirea funcțiunii zonei;

- precizarea regimului de înălțime și a indicatorilor POT și CUT;

- realizarea acceselor carosabile și pietonale;

- aliniamente obligatorii, distanțe de retragere față de aliniament;

- echiparea edilitară a amplasamentului;

- reguli cu privire la spații verzi și împrejurimi;

- reguli cu privire la păstrarea integrității mediului;

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

- amplasamentul propus pentru realizarea investiției se află în vecinătatea a 2 obiective importante privind dezvoltarea turismului și a zonelor de agrement, sănătate și sport: Complexul Balnear Băile Figa și Herghelia Beclean;

- în prezent terenul studiat are folosinţa de teren arabil;

- proiectul propus nu conduce la posibilitatea apariţiei de efecte semnificative asupra mediului şi nu influenţează alte planuri şi programe;

- amplasamentul nu este situat în zonă de arie naturală protejată, în zonă de protecţie specială sau în arie în care standardele de calitate ale mediului, stabilite de legislaţie, au fost depăşite;

- terenul studiat nu este expus riscurilor naturale (fenomene de instabilitate, inundabilitate, factori de risc, puncte de conflict);

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:*

- P.U.Z. prevede o suprafață de minim 30% spații verzi;

*d) problemele de mediu relevante pentru plan sau program:*

*- factorul de mediu apă:* în zonă există rețele de alimentare cu apă și canalizare, care sunt situate la o distanță de circa 150-200 m; racordarea la utilități se va face pe cheltuiala beneficiarului, după obținerea avizelor necesare conform reglementărilor în vigoare;

*- factorul de mediu aer:* principalele surse de poluare a aerului sunt traficul auto;

- efectele posibile asupra aerului, de la trafic, vor fi punctuale, de scurtă durată;

- încălzirea se va face cu pompe de căldură geotermală;

*- factorul de mediu sol:* poate fi afectat prin depozitări necontrolate de deșeuri;

- se va amenaja o platformă dotată cu containere pentru depozitarea selectivă a deșeurilor;

*e) relevanţa planului sau programului pentru implementarea legislaţiei naţionale şi comunitare de mediu (de ex. planurile şi programele legate de gospodărirea deşeurilor sau de gospodărirea apelor):*

*-* planul va respecta la implementare legislația națională și comunitară de mediu în vigoare;

*2. Caracteristicile efectelor şi ale zonei posibil a fi afectate cu privire, în special, la:*

*a) probabilitatea, durata, frecvenţa şi reversibilitatea efectelor:*

- în condiţiile în care implementarea se va face cu respectarea legislației de mediu în vigoare, nu se identifică efecte negative asupra factorilor de mediu;

*b) natura cumulativă a efectelor:*

- P.U.Z. nu are un efect cumulativ cu alte planuri și programe;

*c) natura transfrontieră a efectelor:*

- nu este cazul;

*d) riscul pentru sănătatea umană sau pentru mediu (de exemplu, datorită accidentelor);*

- nu există risc pentru sănătatea umană sau pentru mediu;

*e) mărimea şi spaţialitatea efectelor (zona geografică şi mărimea populaţiei potenţial afectate):*

- prin implementarea P.U.Z. nu va fi afectată zona și nu există un potențial efect negativ asupra populației;

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural;*

*(ii)depăşirea standardelor sau a valorilor limită de calitate a mediului;*

*(iii) folosirea terenului în mod intensiv;*

- în urma amenajărilor propuse, procentul de ocupare al terenului și coeficientul de ocupare al terenului se vor încadra în limitele admise prin Regulamentul de Urbanism;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

- nu există efecte asupra zonelor sau peisajelor care au un statut de protejare recunoscut pe plan național, comunitar sau internațional.

**Obligațiile titularului:**

1. Titularul are obligația de a respecta legislația de mediu în vigoare.

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.

3. În vederea realizării proiectelor propuse prin P.U.Z., titularul va notifica APM Bistrița-Năsăud și va solicita actele de reglementare conform legislației de mediu în vigoare.

4. Titularul planului este obligat să depună la APM Bistrița-Năsăud, rezultatele programului de monitorizare, anual, până la sfârșitul primului trimestru al anului ulterior realizării monitorizării (conform prevederilor art. 27 din HG 1076/2004 privind stabilirea procedurii de realizare a evaluării de mediu pentru planuri şi programe).

5. Titularul planului/programului are obligația de a notifica autoritatea competentă pentru protecția mediului despre orice modificare a planului/ programului, înainte de realizarea modificării.

6. Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea și participarea publicului la procedura de evaluare de mediu:**

Anunţul public privind depunerea solicitării de emitere a avizului de mediu/declanșarea etapei de încadrare a fost mediatizat prin publicare în presa locală și afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii sau comentarii din partea publicului interesat.

**Prezenta decizie este valabilă pe toată durata implementării planului, dacǎ nu intervin modificǎri ale acestuia.**

Pentru obţinerea autorizaţiei de construire se va urma procedura de reglementare conform Ordinului MMP nr.135/2010 pentru aprobarea Metodologiei de aplicare a evaluării impactului asupra mediului pentru proiecte publice şi private.

**Prezenta decizie poate fi contestată în conformitate cu prevederile Legii contenciosului administrativ nr. 554/5004, cu modificările şi completările ulterioare.**

DIRECTOR EXECUTIV, ŞEF SERVICIU

AVIZE, ACORDURI, AUTORIZAȚII,

biolog-chimist Sever Ioan ROMAN

ing. Marinela Suciu

ÎNTOCMIT,

ing. Cornelia Vrăsmaș